বেসান্তনগর
বেসান্তনগর দক্ষিণ ভারতের তামিলনাড়ু রাজ্যের চেন্নাই জেলার একটি ব্যস্ততর আবাসিক অঞ্চল৷ লোকালয়টি বঙ্গোপসাগরের উপকূল বরাবর অবস্থিত। এখানে বহু ধনী ব্যক্তির বাস, এছাড়াও এই অঞ্চলে রয়েছে বিলাসবহুল বাজার, রেস্তোরাঁ, ক্যাফে, বুটিক। মূল আকর্ষণ হলো বিচারপতি ও মাদ্রাজের প্রাক্তন গভর্নর এডওয়ার্ট ইলিয়টের নামাঙ্কিত ইলিয়ট'স সমুদ্র সৈকত। এটি মেরিনা সমুদ্র সৈকতের শেষ বিন্দু গঠন করেছে। কলম্বিয়ার বোগোটা শহরে সাইক্লোভিয়া পালনের অনুকরণে ২০১৫ খ্রিস্টাব্দে দ্য হিন্দু প্রকাশনী বেসান্তনগর সমুদ্র সৈকত সড়ক বরাবর গাড়ি বিহীন রবিবার পালন করার সফল সিদ্ধান্ত নেয়।